ผู้มีรายได้น้อยแห่ตรวจสอบสิทธิ์สวัสดิการรัฐ
คลังเปิดตรวจสอบสิทธิ์ผู้ลงทะเบียนคนจนวันแรก ผ่าน 3 ช่องทาง ก่อนแจกบัตรสวัสดิการแห่งรัฐ 21 ก.ย.
15 ก.ย. 2560

คลังเปิดตรวจสอบสิทธิ์ผู้ลงทะเบียนคนจนวันแรก ผ่าน 3 ช่องทาง ก่อนแจกบัตรสวัสดิการแห่งรัฐ 21 ก.ย. เมื่อวันที่ 15 กย.ประชาชนที่ลงทะเบียน ผู้มีรายได้น้อยตามโครงการลงทะเบียนเพื่อสวัสดิการแห่งรัฐปี 2560 ได้เดินทางมาตรวจสอบรายชื่อเพื่อรับบัตรสวัสดิการที่ธนาคารเพื่อการเกษตรและสหกรณ์การเกษตร(ธ.ก.ส.) สาขาเมืองชัยภูมิ อย่างต่อเนื่องตั้งแต่ช่วงเช้าที่ธนาคารเปิดทำการ โดยเจ้าหน้าที่ ธ.ก.ส. ได้อำนวยความสะดวกให้แก่ประชาชนที่เข้ามาตรวจสอบรายชื่อที่สาขา ทั้งจากคอมพิวเตอร์สำนักงาน แท็บเล็ตและสมาร์ตโฟน โดยผู้มีสิทธิได้รับบัตรสวัสดิการแห่งรัฐ สามารถรับบัตร ได้ที่หน่วยงานรับลงทะเบียนที่ได้ไปลงทะเบียนไว้ได้ตั้งแต่วันที่ 21 ก.ย. 2560 เป็นต้นไป ทั้งนี้ ผู้ลงทะเบียนสามารถตรวจสอบรายชื่อผู้ผ่านคุณสมบัติได้ตั้งแต่วันนี้ (15 ก.ย.60 ) ผ่าน 3 ช่องทาง ได้แก่ 1.ตรวจสอบด้วยตัวเองหรือขอความอนุเคราะห์จากเจ้าหน้าที่ที่หน่วยรับลงทะเบียนผ่านเว็บไซต์ ได้แก่ www.epayment.go.th  www.mof.go.th และ www.fpo.go.th โดยพิมพ์เลขบัตรประจำตัวประชาชน 13 หลัก ลงไปในช่องที่กำหนด ระบบจะแจ้งผลการตรวจสอบ  2.ตรวจสอบผ่านสายด่วน 6 หน่วยงาน ได้แก่  1. Call center ของสำนักงานเศรษฐกิจการคลัง 1359  และเบอร์โทรศัพท์ของธนาคารต่าง ๆ และ 3.ตรวจสอบที่ทำการกำนัน ผู้ใหญ่บ้าน หรือหน่วยงานอื่นตามที่กรมการปกครองเห็นสมควร